ΚΟΙΝΗ ΘΕΣΗ (ΕΚ) αριθ. 9/94 η οποία καθορίστηκε από το Συμβούλιο στις 4 Μαρτίου 1994 για τη θέσπιση της έβδομης οδηγίας 94/. . ./ΕΚ του Ευρωπαϊκού Κοινοβουλίου και του Συμβουλίου της . . . σχετικά με τις διατάξεις για τη θερινή ώρα (94/C 137/04)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

αποφασίζοντας με τη διαδικασία του άρθρου 189 Β της συνθήκης,

Εκτιμώντας:

ότι η έκτη οδηγία 92/20/ΕΟΚ του Συμβουλίου της 26ης Μαρτίου 1992, σχετικά με τις διατάξεις για τη θερινή ώρα (3) εισήγαγε κοινή ημερομηνία και ώρα, σε όλη την Κοινότητα, για την έναρξη της περιόδου θερινής ώρας το 1993 και το 1994 και, για τη λήξη της περιόδου θερινής ώρας των ιδίων ετών, δύο διαφορετικές ημερομηνίες, εκ των οποίων η μία ισχύει σε όλα τα κράτη μέλη εκτός Ιρλανδίας και Ηνωμένου Βασιλείου και η άλλη στην Ιρλανδία και στο Ηνωμένο Βασίλειο 7

ότι, δεδομένου ότι τα κράτη μέλη εφαρμόζουν τις σχετικές με τη θερινή ώρα διατάξεις, είναι σημαντικό για τη λειτουργία της εσωτερικής αγοράς να καθοριστεί κοινή ημερομηνία και ώρα έναρξης και λήξης της περιόδου θερινής ώρας που θα ισχύει στον κοινοτικό χώρο από το 1995 και μετά 7

ότι, από πλευράς αρχής επικουρικότητας, η ανάληψη κοινοτικής δράσης κρίνεται αναγκαία για την εναρμόνιση των ημερομηνιών, με σκοπό τη διευκόλυνση των μεταφορών και των επικοινωνιών και τη μείωση του κόστους 7

ότι, τα κράτη μέλη θεωρούν ως καταλληλότερη ημερομηνία λήξης της περιόδου θερινής ώρας το τέλος Οκτωβρίου και όχι το τέλος του Σεπτεμβρίου όπως μέχρι τώρα 7

ότι είναι σκόπιμο να προβλέπεται στο εξής ότι η περίοδος θερινής ώρας λήγει στα τέλη Οκτωβρίου 7 ότι για τεχνικούς λόγους σχετιζομένους με το χρόνο που απαιτείται για την προσαρμογή ορισμένων τομέων μεταφορών, είναι παρόλα αυτά σκόπιμο, κατά το 1995, η περίοδος θερινής ώρας να λήξει και πάλι στα τέλη Σεπτεμβρίου 7

ότι, κατά το ίδιο έτος, η ημερομηνία λήξης της περιόδου θερινής ώρας πρέπει να παραμείνει διαφορετική για την Ιρλανδία και το Ηνωμένο Βασίλειο 7

ότι το άρθρο 4 της έκτης οδηγίας προβλέπει ότι το Συμβούλιο θεσπίζει, πριν την 1η Ιανουαρίου 1994, μετά από πρόταση της Επιτροπής, το ισχύον καθεστώς από το 1995 και μετά 7

ότι, για γεωγραφικούς λόγους, πρέπει οι κοινές διατάξεις για τη θερινή ώρα να μην εφαρμόζονται στα υπερπόντια εδάφη των κρατών μελών 7

ότι κρίνεται σκόπιμο να επανεξεταστεί η περίοδος της θερινής ώρας και ότι συνεπώς πρέπει, να τεθούν διατάξεις μόνο για τα έτη 1995, 1996 και 1997,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Για τους σκοπούς της παρούσας οδηγίας, η έκφραση «περίοδος θερινής ώρας» σημαίνει την περίοδο του έτους κατά την οποία η ώρα μετατίθεται εξήντα λεπτά μπροστά σε σχέση με την ώρα που ισχύει το υπόλοιπο έτος.

Άρθρο 2

Σε όλα τα κράτη μέλη, η περίοδος θερινής ώρας για τα έτη 1995, 1996 και 1997 αρχίζει την τελευταία Κυριακή του Μαρτίου, στη 1.00, ώρα Γκρίνουιτς, δηλαδή:

- το 1995: στις 26 Μαρτίου,

- το 1996: στις 31 Μαρτίου,

- το 1997: στις 30 Μαρτίου.

Άρθρο 3

1. Σε όλα τα κράτη μέλη, η περίοδος θερινής ώρας λήγει, για το 1995, την τελευταία Κυριακή του Σεπτεμβρίου και, για το 1996 και το 1997, την τελευταία Κυριακή του Οκτωβρίου, στη 1.00, ώρα Γκρίνουιτς, δηλαδή:

- το 1995: στις 24 Σεπτεμβρίου,

- το 1996: στις 27 Οκτωβρίου,

- το 1997: στις 26 Οκτωβρίου.

2. Ωστόσο, στην Ιρλανδία και το Ηνωμένο Βασίλειο η περίοδος θερινής ώρας για το 1995 λήγει την τέταρτη Κυριακή του Οκτωβρίου, στη 1.00, ώρα Γκρίνουιτς, δηλαδή στις 22 Οκτωβρίου.

Άρθρο 4

Το καθεστώς που θα εφαρμόζεται από το 1998 και μετά εγκρίνεται, πριν την 1η Ιανουαρίου 1997, βάσει πρότασης της Επιτροπής, υποβαλλομένης πριν από την 1η Ιανουαρίου 1996.

Άρθρο 5

Η παρούσα οδηγία δεν εφαρμόζεται στα υπερπόντια εδάφη των κρατών μελών.

Άρθρο 6

Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις, για να συμμορφωθούν με την παρούσα οδηγία, το αργότερο μέχρι τις 31 Δεκεμβρίου 1994. Πληροφορούν αμέσως την Επιτροπή σχετικά.

Κατά τη θέσπιση των ανωτέρω διατάξεων από τα κράτη μέλη, αυτές περιέχουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομέρειες της αναφοράς αυτής θεσπίζονται από τα κράτη μέλη.

Άρθρο 7

Η παρούσα οδηγία απευθύνεται στα κράτη μέλη.

. . . , . . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 278 της 16. 10. 1993, σ. 13.

(2) Γνώμη που δόθηκε στις 24 Νοεμβρίου 1993 (δεν έχει δημοσιευθεί ακόμα στην Επίσημη Εφημερίδα).

(3) ΕΕ αριθ. L 89 της 4. 4. 1992, σ. 28.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

Ι. Εισαγωγή

Στις 28 Σεπτεμβρίου 1993, η Επιτροπή διαβίβασε στο Συμβούλιο πρόταση έβδομης οδηγίας σχετικά με τις διατάξεις για τη θερινή ώρα (1).

Η νομική βάση που πρότεινε η Επιτροπή είναι το άρθρο 100Α της συνθήκης ΕΚ που περιλαμβάνει την εφαρμογή της διαδικασίας του άρθρου 189Β της συνθήκης ΕΚ.

Το Ευρωπαϊκό Κοινοβούλιο έδωσε τη γνώμη του στις 17 Δεκεμβρίου 1993 (2), προτείνοντας τροποπολογίες στης πρόταση της Επιτροπής.

Η Οικονομική και Κοινωνική Επιτροπή έδωσε τη γνώμη της στις 24 Νοεμβρίου 1993 (3).

ΙΙ. Κοινή θέση

Στις 4 Μαρτίου 1994, το Συμβούλιο καθόρισε κοινή θέση, που βασίζεται στο άρθρο 100Α, ενόψει της έκδοσης της παραπάνω οδηγίας.

Το Συμβούλιο καθόρισε τη θέση του ομόφωνα.

ΙΙΙ. Στόχος

Η πρόταση της Επιτροπής προβλέπει τον καθορισμό των ημερομηνιών και των ωρών κατά τις οποίες αρχίζει και τελειώνει η περίοδος θερινής ώρας στο σύνολο της Κοινότητας για τα έτη 1995, 1996, 1997 και 1998.

IV. Τροπολογίες του Ευρωπαϊκού Κοινοβουλίου

Στην κοινή θέση που καθόρισε το Συμβούλιο και αποδέχθηκε η Επιτροπή ενσωματώνονται οι περισσότερες από τις τροπολογίες του Ευρωπαϊκού Κοινοβουλίου.

Οι ημερομηνίες και οι ώρες κατά τις οποίες αρχίζει και τελειώνει η περίοδος θερινής ώρας καθορίζονται για περίοδο τριών ετών.

Για τα έτη 1995, 1996 και 1997 αυτή η περίοδος αρχίζει την τελευταία Κυριακή του Μαρτίου, στη 1:00 το πρωί, διεθνή ώρα, και τελειώνει στη 1:00 το πρωί, διεθνή ώρα:

- το 1995, την τελευταία Κυριακή του Σεπτεμβρίου σε δέκα κράτη μέλη, και στην Ιρλανδία και το Ηνωμένο Βασίλειο, την τέταρτη Κυριακή του Οκτωβρίου,

- το 1996 και 1997, την τελευταία Κυριακή του Οκτωβρίου σε όλα τα κράτη μέλη.

Ωστόσο, το Συμβούλιο δεν αποδέχθηκε την τροπολογία 4 [ένατη αιτιολογική στέψη νέα] και τις τροπολογίες 9 και 12 [άρθρο 3 α) νέο] και αντίστοιχη αιτιολογική παράγραφος 9 α) του αιτιολογικού.

Όσον αφορά την τροπολογία 4, το Συμβούλιο σημείωσε ότι κατά τη γνώμη της Επιτροπής η εξέταση της δυνατότητας καθιέρωσης ζώνης ενιαίας ώρας σε όλα τα κράτη μέλη της Κοινότητας υπερβαίνει το στόχο της παρούσας πρότασης οδηγίας.

Όσον αφορά τις τροπολογίες 9 και 12, το Συμβούλιο σημείωσε την υποχρέωση που ανέλαβε η Επιτροπή να υποβάλει σε εμπεριστατωμένη μελέτη, σε συνεργασία με τους εκπροσώπους των ενδιαφερόμενων κύκλων και τους εθνικούς εμπειρογνώμονες των κρατών μελών, τις οικονομικές και μη οικονομικές επιπτώσεις της μετάβασης από τη θερινή ώρα στη χειμερινή και αντιστρόφως, καθώς και της εφαρμογής της θερινής ώρας αυτής καθ' εαυτής, κατά τρόπον ώστε να είναι διαθέσιμη η πληρέστερη δυνατή αξιολόγηση, ιδίως όσον αφορά την κατανάλωση ενέργειας, τη δημόσια υγεία, τις συνθήκες εργασίας και τους τρόπους ζωής, τη γεωργία, την προστασία του περιβάλλοντος, την οδική ασφάλεια και τους κλάδους του τουρισμού και του ελεύθερου χρόνου. Το Συμβούλιο σημείωσε επίσης την υποχρέωση που ανέλαβε η Επιτροπή να υποβάλει σχετική έκθεση στο Ευρωπαϊκό Κοινοβούλιο και το Συμβούλιο πριν από την 1η Ιανουαρίου 1996.

(1) ΕΕ αριθ. C 278 της 16. 10. 1993, σ. 13.

(2) Έγγρ. 11418/93 PE-RESOL 82.

(3) Έγγρ. CES 1162/93.